《与凌伯远联句 其一》
明代·夏良胜

君为山灵壮几分，倒囊携酒共穿云。松头露滴罗衣润，墙角风醒落帽醺。

寒涧取青千尺雪，长杠扫尽八千军。西风回首东南路，观瀑亭前日已曛。

作者简介：（1480—1538）明江西南城人，字于中。正德三年进士。授刑部主事，调吏部，进考功员外郎，以谏南巡，被杖除名。嘉靖初复职。以争“大礼”，阻张璁等超擢，遭忌恨。迁南京太常少卿。被仇者所讦，谪戍辽东。有《东洲初稿》、《中庸衍义》、《铨司存稿》。